Diari Oficial de la Generalitat Valenciana


Sumari del DOGV 5108, del 06-10-2005 (2005/10725)

RESOLUCIÓ de 29 de setembre de 2005, del director general de Recursos Humans, per la qual publica el llistat definitiu amb les puntuacions obtingudes pels participants en la fase de provisió del procés extraordinari de consolidació d'ocupació per a la selecció i provisió de places d'enginyer tècnic en les institucions sanitàries dependents de la Conselleria de Sanitat, convocada per Resolució de 9 de febrer de 2005 de la Direcció General de Recursos Humans, i obri el termini per a la sol·licitud de destinacions.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5108

Data del DOGV
:   06-10-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10065


Organisme emissor
:   Conselleria de Sanitat

Tipus de document
:   Resolució

RESOLUCIÓ de 29 de setembre de 2005, del director general de Recursos Humans, per la qual publica el llistat definitiu amb les puntuacions obtingudes pels participants en la fase de provisió del procés extraordinari de consolidació d'ocupació per a la selecció i provisió de places d'enginyer tècnic en les institucions sanitàries dependents de la Conselleria de Sanitat, convocada per Resolució de 9 de febrer de 2005 de la Direcció General de Recursos Humans, i obri el termini per a la sol·licitud de destinacions. [2005/X10882]
  
D'acord amb la base sisena de la Resolució de 9 de febrer de 2005, de la Direcció General de Recursos Humans, per la qual inicia la fase de provisió del procés extraordinari de consolidació d'ocupació per a la selecció i provisió de places d'enginyer tècnic en les institucions sanitàries dependents de la Conselleria de Sanitat, resolc:
  
Primer
  
Publicar en l'annex I el llistat definitiu amb les puntuacions obtingudes pels participants en esta fase de provisió.
  
Segon
  
Obrir un termini de quinze dies naturals des de l'endemà la publicació d'esta resolució per a sol·licitar les places d'acord amb el que establix la convocatòria. A este efecte, es publiquen en l'annex II de nou les places oferides en la convocatòria, amb les correccions que ha calgut fer-hi.
  
Durant este termini, els concursants poden retirar o modificar les seues sol·licituds per mitjà de la presentació d'una nova sol·licitud de places, que anul·larà totalment l'anterior.
  
Les sol·licituds es faciliten i poden ser entregades de la mateixa manera especificada en la base quarta de la convocatòria:
  
Els models es faciliten en les direccions territorials de la Conselleria de Sanitat i la Gerència d'Alcoi, i també en les oficines PROP. Els sol·licitants han de llegir les instruccions que figuren en els impresos.
  
Les sol·licituds, adreçades al director general de Recursos Humans i ben omplides, es poden presentar en les unitats de registre de les dependències administratives següents:
  
03364 Alacant: c/ Girona, núm. 26.
  
03170 Alcoi: plaça d'Espanya, núm. 2.
  
12214 Castelló: c/ Hort dels Corders, núm. 12.
  
46825 València: av. Ferran el Catòlic, núm. 74.
  
46252 València: Hospital Universitari la Fe, av. de Campanar, núm. 21.
  
o per mitjà de qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999.
  
Les persones interessades procedents de la situació d'expectativa de destinació han de sol·licitar, per orde de preferència, totes les places oferides i les places no oferides que els interessen, per al cas que puguen ser adjudicades per resultes, ja que el personal fix amb plaça en propietat incrementarà amb la seua plaça el conjunt de places oferides des del moment que resulte adjudicatari d'una altra plaça. En el cas de no sol·licitar totes les places oferides i no obtindre plaça, passaran a la situació d'excedència voluntària, i no podran sol·licitar el reingrés provisional fins que no hauran transcorregut dos anys des de la declaració de l'excedència.
  
El personal amb nomenament estatutari fix que participe en esta fase de provisió i que no es trobe en la situació d'expectativa de destinació derivada d'haver participat en la fase de selecció, pot sol·licitar la plaça o les places que considere convenient i les places no oferides que els interessen, per al cas que puguen ser adjudicades per resultes, sense que tinga obligació de demanar un número determinat de places, sense perjuí del que establix la convocatòria per al personal que es trobe en reingrés provisional.
  
S'entén que renuncia a la participació en esta fase de provisió el personal que no sol·licite plaça en el termini establit.
  
Esta resolució pot ser impugnada per les persones interessades per mitjà de la interposició del recurs contenciós administratiu davant el Jutjat Contenciós Administratiu de València, en el termini de dos mesos comptador a partir de la publicació, d'acord amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i també els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i, potestativament, s'hi pot interposar el recurs de reposició, en el termini d'un mes, d'acord amb els articles 116 i 117 de la Llei 30/1992, esmentada adés, segons la redacció modificada per la Llei 4/1999.
  
Els recursos contenciosos administratius que s'interposen seran anunciats en el Diari Oficial de la Generalitat Valenciana com a citació de les persones interessades.
  
València, 29 de setembre de 2005.- El director general de Recursos Humans: José Cano Pascual.